Savnet mann funnet død i elv
Det melder politiet på Twitter klokken 11.22 lørdag. – Vi har ikke begynt etterforskningen av saken, men anser dette som en ulykke. Mye kan tyde på at mannen skulle ta seg et bad i elven, sier operasjonsleder i Nordland politidistrikt, Remi Johansen, til VG. Den omkomne var i slutten av 50-årene. Pårørende er varslet. Vitner observerte en person i Vefsna rundt klokken 00.35, og en mann ble meldt savnet i samme område. Gjennom natten og lørdagen søkte store ressurser etter vedkommende i vann og på land. I tillegg til politiet, deltok brannvesenet, helse, Norske Redningshunder og Røde Kors i søket.
Mannen som var meldt savnet i Nordland, er funnet omkommet i en elven Vefsna i Mosjøen.